CELEX: 62004TJ0486
Language: fi
Date: 2008-04-16 00:00:00
Title: Yhteisöjen ensimmäisen oikeusasteen tuomioistuimen (ensimmäinen jaosto) tuomio 16 päivänä huhtikuuta 2008. # Christos Michail vastaan Euroopan yhteisöjen komissio. # Virkamiehet - Henkilöstö - Kumoamiskanne. # Asia T-486/04.

YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO(ensimmäinen jaosto) 
      
      16 päivänä huhtikuuta 2008
      Asia T-486/04
      Christos Michail
      vastaan
      Euroopan yhteisöjen komissio 
      Henkilöstö – Virkamiehet – Kumoamiskanne – Avustamisvelvollisuus – Työpaikkakiusaaminen
      Aihe: Kanne, jossa vaaditaan kumoamaan komission 20.3.2004 tekemä implisiittinen päätös hylätä kantajan Euroopan yhteisöjen virkamiehiin
         sovellettavien henkilöstösääntöjen 24 artiklan nojalla tekemä avustamispyyntö.
      
      Ratkaisu: Kanne hylätään. Christos Michail vastaa puolesta omia oikeudenkäyntikulujaan. Komissio vastaa omista oikeudenkäyntikuluistaan,
         ja se velvoitetaan korvaamaan puolet Michailin oikeudenkäyntikuluista.
      
      Tiivistelmä
      Henkilöstö – Henkinen ahdistelu – Käsite
      
      Virkamiehen, joka väittää olevansa henkisen ahdistelun uhri, on siitä subjektiivisesta käsityksestä riippumatta, joka hänellä
         on voinut olla tosiseikoista, joihin hän vetoaa, esitettävä seikkoja, joiden perusteella voidaan katsoa, että häneen kohdistettiin
         toimintaa, jolla objektiivisesti pyrittiin alentamaan hänen nauttimaansa arvonantoa tai heikentämään tahallisesti olosuhteita,
         joissa hän työskentelee, toisin sanoen toimintaa, josta objektiivisesti tarkasteltuna käy ilmi tahallinen luonne.
      
      (ks. 62 ja 63 kohta)
      Viittaukset: yhdistetyt asiat T‑7/98, T‑208/98 ja T‑109/99, De Nicola v. EIP, 23.2.2001 (Kok. H., s. I‑A‑49 ja II‑185, 286
         kohta) ja asia T‑144/03, Schmit v. komissio, 4.5.2005 (Kok. H., s. I‑A‑101 ja II‑465, 64 ja 65 kohta).